V Bratislave dňa 11.07.2024

**Výzva na predloženie ponuky**

**(prieskum trhu) na účel určenia predpokladanej hodnoty zákazky**

v súlade s § 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) (ďalej len „výzva“)

Verejný obstarávateľ Národné centrum zdravotníckych informácií týmto v súlade so zákonom vyzýva na predloženie cenovej ponuky na účel určenia predpokladanej hodnoty zákazky

1. **Identifikačné údaje verejného obstarávateľa:**

Názov: Národné centrum zdravotníckych informácií

Sídlo: Lazaretská 26, 811 09 Bratislava

IČO: 00165387

Kontaktná soba: Mgr. Zuzana Dubovcová

e-mail: zuzana.dubovcova@nczi.sk

adresa hlavnej stránky verejného obstarávateľa: www.nczisk.sk

1. **Názov predmetu zákazky:**

IKT/NCZI/2020-037 Host security licencie (PHZ)

1. **Druh zákazky:**

Tovar

1. **Miesto plnenia:**

Miestom plnenia je sídlo verejného obstarávateľa: Národné centrum zdravotníckych informácií, Lazaretská 26, 811 09 Bratislava.

1. **Opis predmetu zákazky:**

Predmetom zákazky *IKT/NCZI/2020-037 Host security licencie (PHZ)* je dodanie bezpečnostných (Host-Security) licencií v špecifikácii, počte a rozsahu uvedenom v prílohe č. 1 tejto výzvy. Jedná sa o 2 varianty. Predmetom ponuky musia byť nové, doposiaľ nepoužité softvérové komponenty a ich podpora musí byť poskytovaná priamo výrobcom softvérových komponentov.
Podrobný zoznam zariadení a s nimi súvisiacich potrebných informácií je uvedený v prílohe č. 1 k tejto výzve.

1. **Spoločný slovník obstarávania**

|  |  |
| --- | --- |
| **CPV podľa slovníka**  | **Predmet**  |
| 48000000-8 | Softvérové balíky a informačné systémy |
| 48730000-4 | Softvérový balík na zaistenie bezpečnosti |

1. **Rozdelenie predmetu zákazky a variantné riešenia:**

Zákazka nie je rozdelená na časti. Verejný obstarávateľ neumožňuje predložiť variantné riešenia.

1. **Financovanie predmetu zákazky:**

Predmet zákazky bude financovaný z finančných zdrojov verejného obstarávateľa. Preddavky na predmet zákazky nebudú poskytnuté.

1. **Cena:**

Indikatívna cenová ponuka musí byť vyjadrená v mene EURO, pričom **hospodársky subjekt ocení všetky položky uvedené v prílohe č. 2 k tejto výzve:** **Indikatívna cenová ponuka na účely určenia predpokladanej hodnoty zákazky.**

Indikatívna cenová ponuka musí byť vyjadrená v mene EURO, pričom **hospodársky subjekt ocení všetky položky uvedené v prílohe č. 1 k tejto výzve:** **Indikatívna cenová ponuka na účely určenia predpokladanej hodnoty zákazky** **vo vzťahu ku každej z alternatív uvedených prílohe č. 1 k tejto výzve.**

Ak je hospodársky subjekt platiteľom DPH, navrhovanú celkovú cenu za predmet zákazky vo vzťahu ku každej z alternatív uvedených prílohe č. 1 k tejto výzve uvedie v nasledovnom zložení:

1. navrhovaná (celková) cena bez DPH v EUR,
2. sadzba DPH v % a výška DPH v EUR,
3. navrhovaná (celková) cena spolu s DPH v EUR.

Ak hospodársky subjekt nie je platiteľom DPH, uvedie navrhovanú (konečnú) cenu celkom vo vzťahu ku každej z alternatív uvedených prílohe č. 1 k tejto výzve v EUR. Na skutočnosť, že nie je platiteľom DPH, upozorní v ponuke.

Cena musí zahŕňať všetky náklady spojené s plnením predmetu zákazky.

1. **Lehota a spôsob predkladania ponuky:**

Hospodársky subjekt predloží ponuku **Prostredníctvom systému Josephine** umiestnenom na webovej adrese <https://josephine.proebiz.com/> a to v rámci záložky prislúchajúcej prieskumu trhu na predmet zákazky.

1. **Lehota na predkladanie ponúk je určená do 19.07.2024 do 14:00 hod. miestneho času.**
2. **Obsah ponuky:**

**Ponuka musí obsahovať** **vyplnenú prílohu č. 1 k tejto výzve: Indikatívna cenová ponuka na účely určenia predpokladanej hodnoty zákazky.**

1. **Ďalšie informácie:**

Verejný obstarávateľ si dovoľuje upozorniť, že tento prieskum trhu nevedie k uzatvoreniu zmluvného vzťahu, ale slúži na určenie predpokladanej hodnoty zákazky podľa zákona. Vzhľadom na túto skutočnosť sa nebudú hospodárskym subjektom, ktorí predložia cenovú ponuku v rámci tejto výzvy oznamovať výsledky a poradie. Predloženie ponuky je indikatívne a do budúcna nekonštatuje konflikt záujmov a nebráni hospodárskemu subjektu zúčastniť sa zadávania zákazky na vyššie uvedený predmet zákazky po jeho vyhlásení.

**Prílohy:**

Príloha č. 1 - Opis predmetu zákazky

Príloha č. 2 - Indikatívna cenová ponuka na účely určenia predpokladanej hodnoty zákazky

Príloha č. 3 – Formulár Identifikačné údaje hospodárskeho subjektu